Ёсць у мяне адзін гуру ў журналістыцы (дарэчы, у нас лекцыю чытаў) – Аляксандр Амзін. Ён працаваў у многіх расійскіх выбітных медыя, напісаў вельмі добрую кніжку па інтэрнэт-журналістыцы. Яшчэ адзін журналіст, якога я вельмі люблю – Дзмітрый Сакалоў-Мітрыч. Пісаў для “Рускага рэпарцёра”, ёсць некалькі кніг, складзеных з ягоных артыкулаў. Калі чытаеш, разумееш, як журналіст працаваў з фактамі, з людзьмі, як ён здабываў інфармацыю, а пасля як яе выклаў – гэта вельмі карысна. Таксама сачу за ім у сацыяльных сетках.